CELEX: C2007/315/27
Language: da
Date: 2007-12-22 00:00:00
Title: Sag C-240/06: Domstolens dom (Første Afdeling) af 25. oktober 2007 — Sagen indledt af Fortum Project Finance SA (anmodning om præjudiciel afgørelse fra Korkein hallinto-oikeus — Finland) (Artikel 56, stk. 1, EF — direktiv 69/335/EØF — artikel 12, stk. 1, litra a) og c) — fravigelse af forbuddet mod dobbeltbeskatning af apportindskud — apportindskud i form af aktier til et selskab etableret i en anden medlemsstat — aktieombytning — skat på finans- og kapitaltransaktioner)

22.12.2007   
            
            
               DA
            
            
               Den Europæiske Unions Tidende
            
            
               C 315/17
            
         Domstolens dom (Første Afdeling) af 25. oktober 2007 — Sagen indledt af Fortum Project Finance SA (anmodning om præjudiciel afgørelse fra Korkein hallinto-oikeus — Finland)
   (Sag C-240/06) (1)
   
   (Artikel 56, stk. 1, EF - direktiv 69/335/EØF - artikel 12, stk. 1, litra a) og c) - fravigelse af forbuddet mod dobbeltbeskatning af apportindskud - apportindskud i form af aktier til et selskab etableret i en anden medlemsstat - aktieombytning - skat på finans- og kapitaltransaktioner)
   (2007/C 315/27)
   Processprog: finsk
   Den forelæggende ret
   Korkein hallinto-oikeus
   Parter i hovedsagen
   
      Sagsøger: Fortum Project Finance SA
   Sagens genstand
   Anmodning om præjudiciel afgørelse — Korkein Hallinto-oikeus — fortolkning af artikel 56 EF og artikel 12, stk. 1, litra c), i Rådets direktiv 69/335/EØF af 17. juli 1969 om kapitaltilførselsafgifter (EFT L 249, s. 25) — undtagelse fra forbuddet mod dobbeltbeskatning af indskuddet — indskud i form af aktier i et selskab, der er hjemmehørende i en anden medlemsstat — afgift af aktieoverdragelsen
   Konklusion
   Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 85/303/EØF af 10. juni 1985, skal fortolkes således, at dets artikel 12, stk. 1, litra c), ikke finder anvendelse på opkrævning af en skat som den finske skat på finans- og kapitaltransaktioner (varainsiirtovero), når værdipapirer overdrages som apportindskud til et kapitalselskab, der som vederlag for denne overdragelse giver sine egne nyudstedte aktier. Opkrævning af en sådan skat er tilladt i henhold til nævnte direktivs artikel 12, stk. 1, litra a).
   
      (1)  EUT C 178 af 29.7.2006.